באג מולטיסיסטם

באג מולטיסיסטם בע"מ (באנגלית: Bug Multisystem) היא רשת חנויות ישראלית אשר עוסקת במכירת מחשבים, טלפונים סלולריים, קונסולות משחקים, מצלמות דיגיטליות וציוד נלווה. נכון לשנת 2018, מונה הרשת כ-78 סניפים ברחבי הארץ. הרשת נוסדה בשנת 1982 על ידי בני הזוג איירה רוזנצוייג ונאוית רזניק. רוזנצוייג, עולה חדש מארצות הברית, ביקש ללמוד תכנות מחשבים למחשב אפל שרכש, והזמין ספרות מקצועית מארצות הברית. רוזנצוייג גילה שיש ביקש לנושא בישראל והחל ליבוא ספרות מקצועית ותוכנות לישראל. זאת עם תחילת הפיכתו של המחשב למוצר צריכה, בעקבות המכירה הגוברת של מחשבים אישיים. החנות ראשונה של הרשת נפתחה בדיזנגוף סנטר ומאוחר יותר הוקמו בזכיינות חנויות בירושלים, רמת השרון, רחובות וחיפה. עם היווסדה נקראה הרשת Bug מחשבים בע"מ, והתמקדה במכירה של ספרי מחשבים ותוכנה, ואף עסקה בהוצאה לאור של ספרי מחשבים בעברית. ארבע שנים לאחר הקמת באג, בשנת 1986, מכרו בני הזוג את רשת החנויות למשה רביב. רביב הרחיב את פעילותה של הרשת והיא עברה לעסוק גם בשיווק חומרה - מחשבים וציוד נלווה. בשנת 1988 מנתה הרשת 12 סניפים, כולל סניף למכירת מחשבים לשוק העסקי. החברה החלה לשווק גם משחקי מחשב, כולל משחקים שפתחו בישראל, וקונסלות משחקים תוצרת חברת סגה. בשנת 1993 שיווקה את משחק המחשב הפופולרי אביש, שפותח על ידי ארבעה תיכוניסטים מקרית-אונו. בשנת 1996 החלה באג להפיץ את מוצרי מיקרוסופט לחנויות בישראל, לכ-500 נקודות מכירה בסך הכל, ביניהן אופיס דיפו, סופר אופיס, טויס אר אס, וסטימצקי. באותה שנה רכשה את הרשת חברת "קרדן סחר" מקבוצת קרדן ישראל. בעת המכירה הרשת מנתה כ-22 סניפים ומחזור המכירות השנתי שלה היה כ-100 מיליון שקל. קרדן מכרה את הרשת כעבור חמש שנים בהפסד. הרשת נקנתה על ידי הוצאת מודן שבבעלות עודד מודן. בשנת 1998 נכנסה לראשונה לתחום התקשורת, שהחלה לשווק את טלפונים סלולריים של חברת פרטנר תקשורת, שהוקמה באותה עת. בשנת 2000, חתמה על הסכמים להקמת סניפים ונקודות מכירה בתוך סניפי המשביר לצרכן, שקם גאלרי ו"סקאל ישיר". נקודות מכירה אלו נסגרו לאחר מספר שנים. בשנת 2003 רכשה את רשת "עתיד מחשבים" לאחר שנכנסה להקפאת הליכים. הרשת הממוזגת מנתה 30 סניפים באותה עת ועברה מיתוג מחדש כרשת אחת. בשנת 2005 החלה לשווק גם מוצרי מולטימדיה, דוגמת נגני MP3 ורמקולים, ומוצרי בלוטות' של חברת מוטורולה, דוגמת אוזניות ודיבוריות לרכב. באותה שנה החלה לשווק את שירות האינטרנט המהיר של חברת בזק בינלאומי. ביוני 2008 נודע כי רשת "באג" הייתה היחידה שהתמודדה במכרז על פתיחת החנות בנתב"ג, לאחר שקבוצת סקאל, שהחזיקה בזיכיון באותה עת, ביקשה לסגור את חנות הדיוטי-פרי שלה טרם מועד פקיעת הזיכיון. מאחר שהייתה היחידה שהתמודדה, באג זכתה במכרז, וחנות מוצרי החשמל והאלקטרוניקה של הרשת נפתחה בנתב"ג ב-1 בספטמבר 2008, במקום זו של סקאל. באותה עת באג חתמה גם על הסכם ייבוא והפצה עם חברת המחשבים דל. בנוסף החלה לשתף פעולה עם חברת סלקום ושיווקה במשותף מחשבים ניידים עם מודם סלולרי וחבילת גלישה. ביוני 2009 חזרה "באג" לשתף פעולה עם חברת פרטנר תקשורת לאחר הפסקה של מספר שנים, ושיווקה חבילות אינטרנט, מודמים סלולריים וטלפוניה קווית בסניפיה. בשנת 2009 באג הייתה אחת החלוצות בישראל להשקת מבצעי "בלאק פריידיי", נוהג שמקורו בארצות הברית ככינוי ליום שישי, שפותח את עונת הקניות שבין חג ההודיה חג המולד. לאחר יוזמתה של באג, הצטרפו עוד הרבה חברות ל"חגיגת שבוע המבצעים" בסגנון האמריקאי. בספטמבר 2009 רכשה "באג" את החנות "Handy" בדיזנגוף סנטר, כמו גם את הזכות להשתמש בשם "הנדי", זאת במטרה ליצור תת-מותג של חנויות קונספט למכירת מחשבים ניידים. מותג הציוד הנלווה "Handy" נשאר בידי איירה ונאוית רוזנצוויג, שהקימו את החנות ב-2002 ובעבר היו הבעלים והמייסדים של "באג". בשנת 2010 החלה "באג" לשווק את מחשב הלוח של חברת אפל - אייפד, באמצעות יבוא מקביל. באוקטבר 2011 זכתה באג במכרז של רשות שדות התעופה על הפעלת 2 חנויות בנתב"ג - חנות צעצועים וחנות אופנת ילדים. חנויות אלו, בגודל 320 מ"ר ו-70 מ"ר בהתאמה, נפתחו בנובמבר 2011. בשנת 2012 התחיל שיתוף הפעולה בין באג לגולן טלקום והיה ניתן לקנות את החבילות דרך סניפי באג. בחודש מאי 2016 נפרדה באג מגולן טלקום והתחילה לשווק קווים סלולריים על תשתית של פלאפון במותג זול בשם: Pmobile. בשנת 2024 חזרה החברה לשווק קווים של גולן טלקום. בדצמבר 2012 באג הפסידה במכרז של רשות שדות התעופה על חנות האלקטרוניקה והחשמל שלה בנתב"ג, ורשת א.ל.מ. שזכתה במכרז החליפה אותה בינואר 2013. באוגוסט 2013 סגרה רשות המיסים את שלושת חנויות הרשת בנתב"ג בחשד שנהגה במשך שנתיים להציע מוצרים פטורים ממס לכאורה, אף על פי שהם חייבים במס, בדרך של פיצול חשבוניות גבוהות ואריזות מוצרים שמסומנים כפטורים. באפריל 2014 חנויות הצעצועים ובגדי הילדים שבאג הפעילה בנתב"ג נסגרו עקב החלטת רשות שדות התעופה לסיים את התקשרותה עם באג, זאת בעקבות סכסוך בין הרשות לבין באג. כך לבסוף יצאה באג לחלוטין מעסקי החנויות פטורות המכס בנתב"ג. במרץ 2015 החלה לשווק עבור חברת התקשרות אקספון נתבים לחיבור לאינטרנט. בדצמבר 2016 "באג" הפכה באופן רשמי למפיצה מורשית (Authorized Reseller) של מוצרי אפל בישראל. בראשית שנת 2019 דווח כי החברה תתרחב לתחום מטהרי האוויר. אתר האינטרנט הרשמי של באג מולטיסיסטם באג מולטיסיסטם, ברשת החברתית פייסבוק מאת יובל דרור, גרסת כף היד של רשת באג מחשבים, באתר הארץ, 25 באוגוסט 2002 ספרים לעזרת מחשבים, מעריב, 15 בדצמבר 1987 טל שחף, תפוח בספר - מדריך למתכנת - למחשבי אפל-2 למיניהם, מעריב, 24 באוגוסט 1986 דנה פרץ, נשאר במשפחה, חדשות, 11 בדצמבר 1989 מרכז מחשבים חדש יוקם בבני ברק, מעריב, 22 ביוני 1988 זהבה דברת, משחק קצת איטי, חדשות, 13 באוגוסט 1989 זהבה דברת, ‏באג מולטיסיסטם תפיץ את מוצרי מיקרוסופט לחנויות, באתר גלובס, 14 בנובמבר 1996 סמדר הירש, ‏הוצאת מודן רוכשת את רשת באג מקרדן, באתר גלובס, 31 באוקטובר 2001 TheMarker digital, קרדן תרשום הפסד של כ-7 מיליון שקל בעקבות מכירת מניות באג על ידי חברת הבת, קרדן סחר, באתר TheMarker‏, 31 באוקטובר 2001 שירי לב-ארי, הוצאת מודן רכשה את רשת חנויות המחשבים באג, באתר הארץ, 30 באוקטובר 2001 פרטנר תפיץ טלפונים סלולריים דרך באג, באתר גלובס, 30 בנובמבר 1998 ורד שרון-ריבלין, ‏30 חנויות באג בסניפי המשביר לצרכן, באתר גלובס, 19 בדצמבר 2000 ורד שרון-ריבלין, ‏באג תפתח 10 חנויות בסניפי סקאל ישיר, באתר גלובס, 26 בדצמבר 2000 אורלי פלג-מזרחי, ‏הקפאת הליכים לעתיד מחשבים; אושרה מכירתה לחברת באג, באתר גלובס, 20 בפברואר 2003 ורד שרון-ריבלין, ‏באג יוצאת במיתוג מחדש בהשקעה של 15 מיליון שקל, באתר גלובס, 4 באוגוסט 2004 מעיין כהן, ‏באג תשווק מוצרים של הרמן קרדון ו-JBL, באתר גלובס, 20 בפברואר 2005 מעיין כהן, ‏באג תשווק את מוצרי המולטימדיה של הרמן אינטרשיונל, באתר גלובס, 20 בפברואר 2005 מעיין כהן, ‏באג תשווק מוצרי Bluetooth של מוטורולה, באתר גלובס, 26 בינואר 2005 יפעת פרייז, ‏שיתוף פעולה בין בזק בינלאומי ובאג מחשבים, באתר גלובס, 29 ביוני 2005 זוהר בלומנקרנץ, רק מתמודדת אחת ניגשה למכרז למכירת אלקטרוניקה בדיוטי-פרי: רשת באג, באתר הארץ, 3 ביוני 2008 עדי דברת, רשות שדות התעופה אישרה לרשת באג להגדיל את שטח החנות בנתב"ג ב-150 מטרים, באתר TheMarker‏, 15 ביולי 2008 אורית זרובבל, באג משיקה את חנות הדיוטי פרי בנתב"ג, באתר כלכליסט, 1 בספטמבר 2008 רועי דויטש, ‏רשת באג חתמה על הסכם ייבוא והפצה עם DELL, באתר גלובס, 24 ביוני 2008 אמיתי זיו, סלקום מתחילה שיתוף פעולה עם רשת באג; ישווקו במשותף מחשבים ניידים עם מודם סלולרי וחבילת גלישה, באתר TheMarker‏, 29 ביוני 2008 גד פרץ, ‏פרטנר משיקה שיתוף-פעולה עם רשת באג: תפתח עמדות מכירה ברשת להפצת מוצריה, באתר גלובס, 10 ביוני 2009 אמיתי זיו, לאחר סיום ההסכם עם סופר פארם: באג תפיץ מוצרים של פרטנר בקניונים, באתר TheMarker‏, 10 ביוני 2009 צחי הופמן, ‏בדיקת "גלובס": מבצע Black Friday של באג אטרקטיבי, באתר גלובס, 29 בנובמבר 2009 צחי הופמן, ‏בלאק פריידי: חגיגת מבצעים בארה"ב ובארץ, באתר גלובס, 22 בנובמבר 2012 שירות גלובס, ‏רשת באג פותחת תת-רשת חדשה למחשבים ניידים: HANDY, באתר גלובס, 1 בספטמבר 2009 יובל דרור, גרסת כף היד של רשת באג מחשבים, באתר TheMarker‏, 25 באוגוסט 2002 TheMarker Online, נגמר הצורך להבריח: באג ורשת hMobile ישווקו את האייפד בישראל, באתר TheMarker‏, 5 באוגוסט 2010 IAA reveals Ben Gurion tender winners, באתר DFNI Magazine, 31 באוקטובר 2011 אמיתי זיו, המרוויחות מהמהפכה הסלולרית: חנויות הסמארטפונים הפרטיות, באתר TheMarker‏, 15 במאי 2012 אמיתי זיו, גולן מאבדת את המפיץ המרכזי שלה: רשת באג; מודיעה על הקמת מותג סלולרי משלה, באתר TheMarker‏, 18 באפריל 2016 זוהר בלומנקרנץ, א.ל.מ זכתה במכרז רש"ת להפעלת חנות מוצרי חשמל בדיוטי פרי, באתר TheMarker‏, 9 בדצמבר 2012 עמליה דואק, כתבת תחבורה ותעופה, ‏חשד להונאה: באג דיוטי פרי נסגר, באתר ‏מאקו‏, 22 באוגוסט 2013 אורנה יפת, באג כבר לא בנתב"ג, באתר כלכליסט, 11 במאי 2014 אמיתי זיו, דחיפה לאינטרנט המוזל: אקספון ובאג ימכרו ראוטר ב-279 שקל, באתר TheMarker‏, 12 במרץ 2015 הדר קנה, רפאלה גויכמן, באג מצטרפת לתחרות: מציעה מקבוק פרו במחירי השקה, באתר TheMarker‏, 13 בדצמבר 2016 שושנה חן, מטהרי אוויר חכמים במקום סמארטפונים: משבר הקמעונאות הגיע לענף האלקטרוניקה?, באתר ynet, 16 בינואר 2019